
PUBLISKAIS PAKALPOJUMA LĪGUMS Nr. DMV-___- ____ -lī
Par konteinertipa sabiedrisko tualešu nomu un apkalpošanu Rīgas valstspilsētā


Dokumenta parakstīšanas datums 
ir pēdējā pievienotā droša elektroniskā
 paraksta un tā laika zīmoga datums 

Rīgas valstspilsētas pašvaldības Mājokļu un vides departaments, juridiskā adrese: Brīvības iela 49/53, Rīga, LV-1010, Latvija, nodokļu maksātāja reģistrācijas Nr. 90011524360 (turpmāk – Pasūtītājs) direktora […], no vienas puses un 
SIA “_____________”, juridiskā adrese: _________ iela ____-__, Rīga LV-__________, Latvija, reģistrācijas Nr.______________ (turpmāk – Pakalpojuma sniedzējs) ______ ____________ personā, kura rīkojas uz sabiedrības statūtu pamata,  no otras puses, bet abi kopā turpmāk tekstā – Puses, bet katrs atsevišķi – Puse, pamatojoties uz Rīgas valstspilsētas pašvaldības Centrālās administrācijas Iepirkumu pārvaldes atklātā konkursa “Konteinertipa sabiedrisko tualešu noma un apkalpošana Rīgas valstspilsētā” (identifikācijas Nr. CAIP 2024/76) (turpmāk – Iepirkums) rezultātiem, Pakalpojuma sniedzēja iesniegto piedāvājumu Iepirkumā, bez viltus, maldības un spaidiem, ievērojot normatīvo aktu prasības, noslēdz šādu līgumu: 

1. Līguma priekšmets
1.1. Pasūtītājs uzdod, bet Pakalpojuma sniedzējs apņemas šajā līgumā noteiktajā apjomā, kvalitātē un termiņos veikt konteinertipa sabiedrisko tualešu uzstādīšanu, nomu un apkalpošanu Rīgas valstspilsētā (turpmāk – Darbs), atbilstoši šī līguma noteikumiem.
1.2. Šī līguma 1.1.apakšpunktā noteiktais Darbs tiek izpildīts saskaņā ar:
· pielikumu Nr.1 – “Tehniskā specifikācija/Tehniskais piedāvājums”, pievienots atsevišķā datnē;
· pielikumu Nr.2 – “Finanšu piedāvājums”, pievienots atsevišķā datnē,
kas ir šī līguma neatņemamas sastāvdaļas.
1.3.  Darbi sevī ietver visus Darbus, kas norādīti šī līguma pielikumā Nr.1 “Tehniskā specifikācija/Tehniskais piedāvājums” un pielikumā Nr.2 “Finanšu piedāvājums”, Darbu vadību un organizēšanu, veikto Darbu nodošanu un dokumentācijas sagatavošanu par Darba izpildi, un citas darbības, kuras izriet no šī līguma un tā pielikumos noteiktajām prasībām. 
1.4. Jautājumos, kas nav atrunāti šajā līgumā, Pusēm ir saistošs Iepirkuma nolikums un tā pielikumi, Pakalpojuma sniedzēja piedāvājuma un Latvijas Republikas normatīvo aktu prasības. 

2. Pušu tiesības un pienākumi
2.1. Pusēm savas šajā līgumā noteiktās tiesības jāizmanto un pienākumi jāpilda godprātīgi.
2.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
2.3. Pakalpojuma sniedzēja tiesības un pienākumi:
2.3.1. šī līguma ietvaros kvalitatīvi un savlaicīgi veikt visu Darbu ar saviem spēkiem, t.i. ar savām ierīcēm un instrumentiem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga uzņēmēja;
2.3.2. pirms Darba uzsākšanas saskaņot veicamos Darbus ar Pasūtītāju vai Pasūtīja šī līguma 9.1.punktā norādīto pārstāvi. Konteinertipa sabiedrisko tualešu uzstādīšanas darbi jāpaveic ne vēlāk kā 30 (trīsdesmit) kalendāro dienu laikā pēc šī līguma spēkā stāšanās;
2.3.3. ievērot visas normatīvajos aktos noteiktās prasības, kā attiecībā uz Darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības un iekšējās kārtības (darba drošības) noteikumiem;
2.3.4. veikt Darbu saskaņā ar šī līguma noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar šo līgumu uzdotā Darba veikšanu prasības, kā arī Pasūtītāja ieteikumus un norādījumus attiecībā uz veicamo Darbu; 
2.3.5. pēc Pasūtītāja pieprasījuma sniegt informāciju par Darba izpildes gaitu;
2.3.6. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, novērst norādītos trūkumus par saviem līdzekļiem un Pasūtītāja norādītājā termiņā. Ja Pakalpojuma sniedzējs trūkumus minētajā termiņā nenovērš, tad Pasūtītājam ir tiesības neapmaksāt Pakalpojuma sniedzēja iesniegto rēķinu;
2.3.7.  brīdināt Pasūtītāju pirms konkrēto darbu sākuma par šajā līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
2.3.8. 5 (piecu) darba dienu laikā pēc šī līguma spēkā stāšanās dienas iesniegt Pasūtītājam līguma kopiju (kas apliecināta spēkā esošo normatīvo aktu noteiktā kārtībā), kas noslēgta starp Pakalpojuma sniedzēju un atkritumu apsaimniekošanas uzņēmumu (kanalizācijas šķidro atkritumu nodošanu attīrīšanai); 
2.3.9. uzņemties atbildību par zaudējumiem, kuri radušies Pasūtītājam un/vai trešajai personai jebkāda iemesla (izņemot nepārvaramās varas apstākļus un Pasūtītāja prettiesiski rīcību) un/vai jebkādas Pakalpojuma sniedzēja rīcības dēļ, t.sk. arī par zaudējumiem, kuri ir nodarīti sakarā ar šī līguma noteikumu pārkāpumu;
2.3.10. divu nedēļu laikā pēc sezonas beigām veikt konteinertipa sabiedrisko tualešu  demontāžu, ja Puses par kādu objektu nav vienojušās savādāk, un teritorijas sakopšanu; 
2.3.11. iesniegt ikmēneša pārskatu un attiecīgu dokumentāciju (piemēram, iekasēšanas aktu) par saņemtajiem ienākumiem, kopā ar Darbu pieņemšanas - nodošanas aktu par mēnesī veiktajiem darbiem;
2.3.12. izpildīt citus šajā līgumā paredzētos noteikumus un pienākumus.
2.4. Pakalpojuma sniedzējs ir atbildīgs par jebkādu savu darbinieku rīcību, kuras rezultātā Pasūtītājam un/vai kādai trešajai personai  ir radušies zaudējumi. Pakalpojuma sniedzējam ir pienākums 10 (desmit) darba dienu laikā no brīža, kad Pasūtītājs un/vai trešā persona ir konstatējuši zaudējumus un par to informējuši Pakalpojuma sniedzēju, atlīdzināt Pasūtītājam un/vai trešajai personai radušos zaudējumus, kuru piedziņu pakalpojuma sniedzējs nevar vērst pret Pasūtītāju. 
2.5. [bookmark: _Hlk175753349]Pakalpojuma sniedzējs apņemas ievērot šī līguma pielikuma Nr.1 “Tehniskā specifikācija/Tehniskā piedāvājuma” Tabulā Nr.1 norādītās prasības attiecībā uz konteinertipa sabiedrisko tualešu  (turpmāk – Objekti) atrašanās vietu (izvietojumu) un daudzumu. Šī līguma izpildes laikā nomājamo Objektu atrašanās vietas (izvietojums), kā arī objektu skaits var tikt mainīts vairākkārtīgi, noteiktās līgumcenas ievaros. Izmaiņas Pusēm savstarpēji saskaņojamas un noformējamas rakstveidā.
2.6. Pakalpojuma sniedzējs apņemas ievērot šī līguma pielikuma Nr.1 “Tehniskās specifikācijas/Tehniskā piedāvājuma” Tabula Nr.2 un norādīto attiecībā uz Objektu apkopšanu.
2.7. Pakalpojuma sniedzējs apņemas ievērot šī līguma izpildes laikā šī līguma pielikumā Nr.1 “Tehniskās specifikācijas/Tehniskā piedāvājuma” Tabulā Nr.3 noradīto Objektu darba laiku, tajā skaitā, prasības uz darbu laiku valsts oficiālajās svētku dienās un masu pasākumu laikā atkarībā no pasākuma un  dežuranta–apkopēja klātbūtni Objektā.
2.8. Pakalpojuma sniedzējs apņemas ievērot šī līguma izpildes laikā šī līguma “Tehniskās specifikācijas/Tehniskā piedāvājuma” Informatīvajā attēlā Nr.1 noradīto pieļaujamo Objektu krāsu gammu.
2.9. Ja šī līguma darbības laikā nomātā Objekts tiek bojāts, tā remontu vai nomaiņu Pakalpojuma sniedzējs veic par saviem līdzekļiem.
2.10. Citas Pakalpojuma sniedzējas prasības:
2.10.1. garantē, ka Darbā izmantotie tīrīšanas līdzekļi ir sertificēti un atbilst visām Latvijas Republikas normatīvo aktu prasībām, kā arī uzņemas pilnu atbildību par līdzekļiem, kurus izmantos šajā līgumā paredzēto darbu veikšanai nosūtītie Pakalpojuma sniedzēja darbinieki, pareizu pielietojumu;
2.10.2. tīrīšanas līdzekļiem jāatbilst šādām prasībām (atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība”):
2.10.2.1. ķīmiskās prasības: produkta etiķetē, drošības datu lapā un citās attiecīgās tehnisko datu lapās nav uzskaitīta neviena sastāvdaļa (viela), kas identificēta kā īpaši bīstama viela un iekļauta Eiropas Parlamenta un Padomes 2006. gada 18. decembra Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK 59. pantā paredzētajā̄ sarakstā. Minētais vielu (kandidātvielu) saraksts pieejams Eiropas Ķimikāliju aģentūras tīmekļvietnē, Licencēšanai pakļauto īpaši bīstamo vielu kandidātu sarakstā.
2.10.2.2. iepakojuma prasības: visi produkti ir ar precīziem norādījumiem par dozēšanu. Nedrīkst izmantot aerosola iepakojumu, kas satur propelentus. Produktiem iepakojumā ar dozatoru jābūt pārdošanā kā atkārtotai uzpildīšanai paredzētas sistēmas daļai.
2.10.3. Pakalpojuma sniedzējam saskaņā ar Ministru kabineta  2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība” 1.pielikuma 5.6.punktu “ZPI prasības un kritēriji tīrīšanas pakalpojumiem” ir pienākums:
2.11.3.1. pēc pirmajiem  6 (sešiem) līguma darbības mēnešiem un vēlāk katra līguma darbības gada beigās rakstiski iesniegt Pasūtītajam pārskatu, norādot izmantoto tīrīšanas līdzekļu nosaukumus un daudzumu. Attiecībā uz produktiem, kas nav minēti sākotnējā piedāvājumā, Pakalpojuma sniedzējs iesniedz vajadzīgos pierādījumus par atbilstību tehniskajām specifikācijām.
2.11.3.2. visam Pakalpojuma sniedzējam tīrīšanas pakalpojumu sniegšanā nodarbinātajam personālam jānodrošina regulāra kvalifikācijas celšana tādu darbu veikšanā, kas saistīti ar šī līguma priekšmetu. Kvalifikācijas celšanas pasākumiem jāaptver apmācības par tīrīšanas līdzekļiem, metodēm, aprīkojumu un izmantojamām ierīcēm, kā arī atkritumu apsaimniekošanas jautājumi un veselības, drošības un vides aizsardzības aspekti.
2.12. Pasūtītāja tiesības un pienākumi:
2.12.1. pēc Darba pabeigšanas pieņemt Darbu no Pakalpojuma sniedzēja šajā līgumā noteiktajā kārtībā;
2.12.2. norēķināties ar Pakalpojuma sniedzēju par šajā līgumā paredzētu, kvalitatīvi izpildītu un pieņemtu Darbu; Ja Darbs tiek veikts nepienācīgā (neatbilst šī līguma nosacījumiem) kvalitātē un Pasūtītājs vai tā pilnvarotā vai par šī līguma izpildi atbildīgā persona par to rakstiski iesniedz pretenziju Pakalpojuma sniedzējam, tad Pasūtītājam ir tiesības neapmaksāt Pakalpojuma sniedzēja iesniegto rēķinu.
2.12.3. Pasūtītājs nav atbildīgs par zaudējumiem, kas var rasties (radušies) trešajām personām Pakalpojuma sniedzēja vainas dēļ, ja Pakalpojuma sniedzējs neievēro šī līguma 2.3.3., 2.3.4. un 2.11.apakšpunktu noteikumus šī līguma darbības;
2.12.4. Pasūtītājam ir tiesības 5 (piecu) darba dienu laikā izteikt Pakalpojuma sniedzējam pretenzijas attiecībā uz Darba izpildi un kvalitāti. Pretenzijā Pasūtītājs vai tā 9.1.apakšpunktā pilnvarotā persona:
2.12.4.1. norāda Darbā konstatētos trūkumus;
2.12.4.2. nosaka termiņu, kurā Pakalpojuma sniedzējam ir pienākums novērst trūkumus Darbā par saviem finanšu līdzekļiem;
2.12.5. Pasūtītājs ir tiesīgs kontrolēt šī līguma noteikumu izpildi un ir tiesīgs, ja tam ir pamatots iemesls apturēt šī līguma darbību;
2.12.6. ir pienākumus savlaicīgi sniegt Pakalpojuma sniedzējam savā rīcībā esošo un Darba veikšanai nepieciešamo informāciju. 
2.13. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viens otru, ja:
2.13.1. starp šī līguma dokumentiem ir pretrunas;
2.13.2.  šī līguma dokumentos sniegtie dati atšķiras no reālajiem apstākļiem;
2.13.3.  šī līguma dokumenti ir nepilnīgi vai kļūdaini;
2.13.4. ir mainījušies šī līguma izpildei nozīmīgi apstākļi vai radušies jauni. 
2.14. Puses 5 (piecu) darba dienu laikā rakstveidā informē viena otru par apstākļiem (izmaiņām), kuri var ietekmēt šī līguma būtiskos noteikumus. Ja Pakalpojuma sniedzējs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt šī līguma izpildes pagarinājumu vai papildus samaksu, nav iesniedzis Pasūtītājam motivētu pamatojumu, Pakalpojuma sniedzējs zaudē tiesības uz termiņa pagarinājumu vai papildu samaksu.


3.Līguma summa un norēķinu kārtība
3.1. [bookmark: _Hlk116573065]Līguma summa:
3.1.1. Kopējā atlīdzība mēnesī par Objektu nomu tiek noteikta kā līgumcena – _____,____ EUR (__________ euro un ___ centi) un pievienotās vērtības nodoklis (turpmāk – PVN) 21% - _______,___ EUR  (__________ euro un __ centi), kopā (t.sk. PVN 21%) – ________,____ EUR  (____ _______  euro un ___ centi). Līgumcenā iekļautas visas izmaksas, kas saistītas ar šī līguma izpildi. Avanss nav paredzēts.
3.1.2. Kopējā atlīdzība mēnesī par Objektu apkalpošanu tiek noteikta kā līgumcena – ______,_____ EUR (________________ euro un ____ centi) un PVN 21% - ______,___ EUR (____________ euro un __ centi), kopā (t.sk. PVN 21%) – _____,__ EUR (_________ euro un __ centi). Līgumcenā iekļautas visas izmaksas, kas saistītas ar šī līguma izpildi. Avanss nav paredzēts. 
3.1.3. Kopējā atlīdzība par objekta uzstādīšanu – ____,___ EUR (______ euro un ___ centi) un PVN 21% - ____,___ EUR (_____________ euro un __ centi), kopā (t.sk. PVN 21%) – ______,__ EUR (______ euro un __ centi). Līgumcenā iekļautas visas izmaksas, kas saistītas ar šī līguma izpildi. Avanss nav paredzēts.
3.1.4. Līguma kopējā summa līguma darbības periodā nedrīkst pārsniegt ____,__ EUR (___________ euro  un ____  centi) EUR bez PVN.
3.2. PVN tiek piemērots atbilstoši Latvijas Republikas normatīvajos aktos noteiktai kārtībai. Ja šī līguma darbības laikā, atbilstoši Latvijas Republikas normatīvajiem aktiem, mainās PVN likme, Pasūtītājs piemēros spēkā esošo PVN likmi, tādējādi mainot šī līguma kopējo summu ar PVN. 
3.3. Pakalpojuma sniedzējs Darba nodošanas – pieņemšanas aktu par Objektu nomu un iepriekšējā mēnesī faktiski paveiktajiem Darbiem iesniedz Pasūtītāja šī līguma 9.1.punktā norādītājam pārstāvim, kurš 5 (piecu) darba dienu laikā to pārbauda, un apliecina akta atbilstību, apliecinājuma rezultātu iepriekš saskaņojot ar Pakalpojuma sniedzēju.  
3.4. Pakalpojuma sniedzējs, pamatojoties uz Pasūtītāja parakstītu Darba nodošanas - pieņemšanas aktu par iepriekšējā mēnesī faktiski paveiktajiem darbiem, sagatavo atbilstošu rēķinu un iesniedz to Pasūtītājam.  
3.5. Pasūtītājs nodrošina samaksas veikšanu par faktiski izpildīto Darbu 21 (divdesmit vienas) kalendārās dienas laikā pēc Pušu abpusēji parakstītā Darba nodošanas - pieņemšanas akta un uz tā pamata izrakstītā maksājuma dokumenta (rēķina) saņemšanas no Pakalpojuma sniedzēja.
3.6. Samaksu par izpildīto Darbu izdara, pārskaitot naudas līdzekļus Pakalpojuma sniedzēja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Pakalpojuma sniedzēja bankas kontu.
3.7. Rēķina formāts un iesniegšanas kārtība:
3.7.1. Pakalpojuma sniedzējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.7.2. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties  vienu no sekojošiem rēķina piegādes kanāliem:
3.7.2.1. izveido programmatūru datu apmaiņai starp Pakalpojuma sniedzēja norēķinu sistēmu un pašvaldības vienoto informācijas sistēmu;
3.7.2.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.7.2.3. izmanto Web formas portālā www.eriga.lv, sadaļā „Rēķinu iesniegšana” manuālai rēķinu ievadei.
3.7.3.  Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
3.7.4.  Elektroniskā rēķina apmaksas termiņš ir 21 (divdesmit vienas) kalendārās dienas laikā no dienas, kad Pakalpojuma sniedzējs iesniedzis Pasūtītājam elektronisku rēķinu, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
3.7.5.  Elektroniskā rēķina apmaksas termiņu skaita no dienas, kad Pakalpojuma sniedzējs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Pakalpojuma sniedzējs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
3.7.6.  Pakalpojuma sniedzējam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
3.7.7.  Ja Pakalpojuma sniedzējs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis atkārtoto elektronisko rēķinu.
3.8. Nekvalitatīvi veikts Darbs netiek apmaksāts, un trūkumi Darbā, kas var tikt atklāti arī pēc Darba izpildes laikā, kā arī zaudējumi, kas radušies Pasūtītājam vai trešajai personai pieļauto Darba trūkumu rezultātā, Pakalpojuma sniedzējam jānovērš vai jāatlīdzina 15 (piecpadsmit) kalendāro dienu laikā no trūkumu konstatēšanas brīža par saviem finanšu līdzekļiem, un šo līdzekļu piedziņu pakalpojuma sniedzējs nevar vērst pret Pasūtītāju. Trūkumu Darbā novēršanas termiņa neievērošana tiek kompensēta no Pakalpojuma sniedzēja ar līgumsodu 0,1% apmērā no kopējās līgumcenas par katru nokavēto dienu, bet ne vairāk kā 10% no šī līguma līgumcenas. Līgumsoda samaksa neatbrīvo no pienākuma pienācīgi novērst trūkumus darbā.

4. Līguma izpildes termiņš, līguma grozījumi un tā pārtraukšanas kārtība
4.1. Šī līguma 1.1.apakšpunktā noteiktā Darba izpildes termiņš ir 1 (viens) kalendārais gads no šī līguma spēkā stāšanās dienas vai kamēr apgūts finansējums Šis līgums stājas pēc šī līguma abpusējas parakstīšanas un reģistrēšanas Rīgas valstspilsētas pašvaldības Vienotās informācijas sistēmas lietojumprogrammā “Līgumi”.  Pasūtītājs informē Pakalpojuma sniedzēju par šī līguma reģistrēšanas dienu un reģistrācijas numuru, nosūtot informāciju uz Pakalpojuma sniedzēja šī līguma 10.2.punktā norādīto e-pastu. 
4.2. Šī līguma termiņa beigas neietekmē Pušu atbildības pienākumu, proti, atbildība par šī līguma pārkāpumiem var iestāties pēc šī līguma darbības beigām.  
4.3. Darba izpildes termiņa neievērošana vai norēķina termiņa neievērošana tiek kompensēta ar līgumsodu no vainīgās Puses 0,1 % apmērā no kopējās līgumcenas par katru nokavēto dienu, bet ne vairāk, kā 10% no šī līguma līgumcenas.
4.4. Šī līguma izpildes termiņš neparedzēto apstākļu iestāšanās gadījumā, ja tie Pakalpojuma sniedzējam pamatoti traucē šajā līgumā paredzētā Darba izpildei, pagarināms, Pusēm par to savstarpēji vienojoties. Termiņa pagarinājums Izpildītajam rakstiski jāprasa nekavējoties, bet ne vēlāk kā 5 (piecu) darba dienu laikā, tiklīdz attiecīgais neparedzētais/kavējošais apstāklis ir iestājies. Ja Pakalpojuma sniedzējam ir ziņas, ka neparedzētais/kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Izpildītājs nekavējoties rakstiskā formā informē Pasūtītāju. Paziņojumā par termiņa pagarinājumu Izpildītājs norāda pamatojumu, kas ir būtiska līguma termiņa pagarinājuma nepieciešamībai. 
4.5. Ja vien normatīvajos aktos nav norādīts tieši pretējais, jebkura šī līguma izpildes termiņa pagarinājuma pierādīšanas nasta gulstas uz Pakalpojuma sniedzēju.
4.6. Pats par sevi termiņa pagarinājums nemaina nekādus citus šī līguma nosacījumus un jebkurā gadījumā Pakalpojuma sniedzējam ir pienākums pildīt visas šī līguma saistības, kas, kavējošam apstāklim pastāvot, ir iespējamas un ciktāl tās ir iespējamas.
4.7. Šis līgums var tikt izbeigts tikai šajā līgumā noteiktajā kārtībā, vai Pusēm  savstarpēji rakstveidā vienojoties.
4.8. [bookmark: _Hlk175752208]Līdz Darba pieņemšanai visus riskus par Darba veikšanu uzņemas Pakalpojuma sniedzējs.
4.9. Vienpusēja atkāpšanās no šī līguma nav pieļaujama, izņemot šajā līgumā un Latvijas Republikas normatīvajos aktos noteiktajos gadījumos.
4.6. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 10 (desmit) kalendārās dienas iepriekš, ja Pakalpojuma sniedzējs:
4.6.1. atkārtoti un/vai nepamatoti nepilda savus šajā līgumā noteiktos pienākumus;
4.6.2. veic darbu neatbilstoši norādītajam Darba uzdevumam, piedāvājumam vai šī līguma noteikumiem;
4.6.3. savus tiešos pienākumus nodevis ar Pasūtītāju neskaņotam apakšuzņēmējam;
4.6.4. savus pienākumus veic Pasūtītājam nepieņemamā kvalitātē;
4.6.6. normatīvajos aktos noteiktajā kārtībā ir atzīts par maksātnespējīgu vai pieņemts lēmums par Pakalpojuma sniedzēja likvidāciju, vai apturēta Pakalpojuma sniedzēja saimnieciskā darbība;
4.6.7. konstatēts, ka šo līgumu nav iespējams izpildīt tādēļ, ka šī līguma izpildes laikā Pakalpojuma Sniedzējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms šī līguma noslēgšanas attiecīgie apstākļi bija pastāvējuši, bet Pasūtītājam nebija zināmi;
4.6.8. ir nodarījis Pasūtītajam zaudējumus;
4.6.9. ir patvarīgi pārtraucis šī līguma izpildi, tajā skaitā, Pakalpojuma sniedzējs nav sasniedzams juridiskajā adresē;
4.6.10. nespēj nodrošināt Darba izpildi šī līguma Pielikuma Nr.1 “Tehniskās specifikācija/Tehniskā piedāvājuma” prasības - Objektu palielinājumu 1 gabala apmērā;
4.6.11. šajā līgumā noteiktajā kārtībā aprēķinātais līgumsods Pakalpojuma sniedzējam sasniedzis maksimālo apmēru, t.i., 10% (desmit procenti) no šī līguma 3.1.apakšpunktā norādītās šī līguma summas (bez PVN).
[bookmark: OLE_LINK1]4.7. Pasūtītājs neatlīdzina Pakalpojumu sniedzējam zaudējumus un peļņas atrāvumu, kas radušies, Pasūtītājam izmantojot savas šī līguma 4.6.apakšpunktā noteiktās tiesības, kā arī Pasūtītājs ir tiesīgs neapmaksāt jau paveikto Darbu, ja šis līgums ir lauzts, pamatojoties uz šī līguma 4.6.apakšpunktu.
4.8. Visos gadījumos, kad šis līgums tiek izbeigts pirms termiņa neatkarīgi no iemesla, Pakalpojuma sniedzējs saņem samaksu par faktiski veiktajiem un kvalitatīvi izpildītajiem Darbiem, ievērojot noteikumus par Darbu izpildes dokumentācijas iesniegšanu. 
4.9. Šo līgumu var papildināt, grozīt vai pārtraukt, Pasūtītājam un Pakalpojuma sniedzējam savstarpēji vienojoties, ievērojot Publisko iepirkumu likuma (turpmāk – PIL) 61.panta noteikumus. 
4.10. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamām sastāvdaļām. 
4.11. Šī līguma grozījumi ir pieļaujami, ja tie nemaina šī līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
4.11.1. grozījumi ir nebūtiski;
4.11.2. grozījumi ir būtiski un tiek izdarīti tikai šī līguma 4.12.apakšpunktā minētajos gadījumos;
4.11.3. grozījumi tiek izdarīti šī līguma 4.13. apakšpunktā minētajā gadījumā neatkarīgi no tā, vai tie ir būtiski vai nebūtiski.
4.12. Šī līguma grozījumi ir būtiski jebkurā no šādiem gadījumiem:
4.12.1. grozītie šī līguma noteikumi, ja tie būtu bijuši paredzēti Iepirkuma dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā;
4.12.2. ekonomiskais līdzsvars (piemēram, risku sadalījums un tos kompensējošie līdzekļi), ko paredz šis līgums, tiek mainīts Iepirkuma uzvarētāja – Pakalpojuma sniedzēja interesēs;
4.12.3. Šī līguma priekšmetā ietver pakalpojumus, ko neparedz sākotnēji noslēgtais pakalpojuma līgums (šis līgums);
4.12.4. Pakalpojuma sniedzēju  aizstāj ar citu izpildītāju.
4.13.  Būtiski šī līguma grozījumi ir pieļaujami šādos gadījumos:
4.13.1.  Iepirkuma dokumenti un šis līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem šī  līguma izpildes aspektiem;
4.13.2. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Pakalpojuma sniedzēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem, vai piegādātāja maiņa radītu ievērojamas grūtības;
4.13.3. šī līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
4.13.4. Pakalpojuma sniedzēju aizstāj ar citu izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis pakalpojuma sniedzējs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas PIL 42.panta otrajā daļā paredzētie izslēgšanas iemesli. 
4.14. Šī līguma līgumcenas grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz:
4.14.1.  saskaņā ar PIL 8.panta noteiktās līgumcenu robežas;
4.14.2.  10 %  (desmit procenti) no sākotnējās šī līguma līgumcenas.
4.15. Puses var veikt būtiskus šī līguma grozījumus, kuru veikšana ir pieļaujama saskaņā ar PIL 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
4.15.1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā;
4.15.2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai, neveicot jaunu iepirkumu.

5. Līguma izpildē iesaistītā personāla un apakšuzņēmēju nomaiņa
5.1. [bookmark: _Hlk135225767] Pakalpojuma sniedzējs nodrošina, ka Līguma izpildē piedalās Pakalpojuma sniedzēja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, t.sk. tie, uz kuru iespējām Pakalpojuma sniedzējs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām.
5.2. Pakalpojuma sniedzējs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti PIL 62. pantā noteiktajā kārtībā un gadījumos.
5.3. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Pakalpojuma sniedzējam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
5.4. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
5.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5.6. Pakalpojuma sniedzējs drīkst veikt tā piedāvājumā norādīto apakšuzņēmēju nomaiņu, uz kuru neattiecas Līguma 6.4. apakšpunkta nosacījumi, ja Pakalpojuma sniedzējs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
5.7. Lai veiktu personāla un apakšuzņēmēju nomaiņu, Pakalpojuma sniedzējs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
5.8. Pārbaudot jaunā apakšuzņēmēja atbilstību, Pasūtītājs piemēro PIL 42. panta nosacījumus. 
5.9. Pasūtītājs pieņem lēmumu atļaut vai atteikt iepirkuma līguma izpildē iesaistītā Pakalpojuma sniedzēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
5.10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
5.11. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Pakalpojuma sniedzējs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Pakalpojuma sniedzējam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.

6. Nepārvarama vara
6.1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā. 
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6.3. Ja šī līguma 6.1. apakšpunktā minētie apstākļi turpinās ilgāk kā 2 (divus) mēnešus, jebkura Puse ir tiesīga atteikties no šajā līgumā noteiktām saistībām, un neviena no Pusēm nav tiesīga prasīt zaudējuma atlīdzināšanu. 
6.4. Pusēm ir pienākums vienoties par rīcību, lai mazināta šī līguma 6.1.apakšpunktā minēto apstākļu rezultātā radītās nelabvēlīgās sekas katrai Pusei. 

7. Vispārīgie noteikumi
7.1. Šis līgums ir saistošs Pušu administratoriem, darbiniekiem un juridiskajiem tiesību pārņēmējiem.
7.2. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas.
7.3. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
 7.4. Pušu strīdi tiek izskatīti savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
7.5. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
7.6. Ja kāds no šī līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo šī līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātrāk vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
7.7. Šī līguma sadaļu (punktu) virsraksti lietoti tikai teksta labākai pārskatāmībai un tādēļ nevar tikt izmantoti šī līguma interpretācijai.
7.8. Nevienai no Pusēm nav tiesību pārjaunot šo līgumu, mainot saistības dalībnieku bez pārējo Pušu piekrišanas.
7.9. Puses iesniedz viena otrai paziņojumus un informāciju, kā arī atbild uz tiem rakstiski šī līgumā noteiktajā termiņā. Gadījumos, kad šajā līgumā nav noteikts konkrēts termiņš, viena Puse apņemas atbildēt otrai Pusei uz rakstiskiem paziņojumiem un dot vai pamatoti atteikt savu piekrišanu 7 (septiņu) darba dienu laikā no attiecīgā paziņojuma saņemšanas. Ja noteiktajos termiņos netiek saņemta atbilde un attiecīgā Puse 1 (vienas) darba dienas laikā nav devusi atbildi arī uz tai izteikto atgādinājumu, uzskatāms, ka šī Puse piekritusi izteiktajiem priekšlikumiem un apstiprina iesniegtos dokumentus. Atgādinājums izsakāms līdz ar atbildes termiņa izbeigšanos.
7.10. Rakstisku paziņojumu nosūtīšana tiek veikta elektroniski, nosūtot paziņojumus no attiecīgās Puses e-pasta uz otras Puses e-pastiem, kas norādīti šī līguma 9. punktā.
7.11. Jebkuri sūtījumi Pusēm uzskatāmi par saņemtiem šādos termiņos:
7.11.1. 5. (piektajā) dienā pēc nosūtīšanas, ja nosūtīts pa pastu ierakstītā sūtījumā;
7.11.2. 7. (septītajā) dienā pēc nosūtīšanas, ja nosūtīts pa pastu parastajā sūtījumā;
7.11.3.  saņemts iesniegšanas dienā, ja iesniegts personīgi pret parakstu;
7.11.4. saņemts nākošajā darba dienā pēc nosūtīšanas, ja nosūtīts uz šī līgumā norādīto attiecīgās Puses e-pastu.
7.12. Šis līgums (bez pielikumiem) sastādīts latviešu valodā uz 10 (desmit) lapām. Šis līgums ir parakstīts, izmantojot drošus elektroniskos parakstus, kas satur laika zīmogus. Elektroniskais dokuments glabājas pie abām pusēm.

8. Konfidencialitāte
8.1. Pakalpojuma sniedzējs apņemas ievērot konfidencialitāti, tajā skaitā:
8.1.1. nodrošināt šajā līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas šī līguma izpildē;
8.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Pakalpojuma sniedzējam pieejama šī līguma izpildes gaitā.
8.3. Pasūtītājs apņemas ievērot konfidencialitāti un bez Pakalpojuma sniedzēja rakstiskas atļaujas saņemšanas neizpaust trešajām personām pilnīgi vai daļēji ar šo līgumu vai citu ar to izpildi saistītu dokumentu, kurus pirms šī līguma noslēgšanas Pakalpojuma sniedzējs ir noteicis kā komercnoslēpumu un attiecīgi par to pirms šī līguma noslēgšanas ir informējis Pasūtītāju. Jebkurā gadījumā, Pakalpojuma sniedzējs nevar noteikt par komercnoslēpumu šī līguma priekšmetu un tā izpildes rezultātu.
8.4. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar šī līguma noteikumiem ir paredzēts darīt zināmu trešajām personām.
8.5. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
8.6. Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas šī līguma izpildē iesaistītās personas.
8.7. Puses vienojas, ka konfidencialitātes noteikumu neievērošana ir šī līguma pārkāpums, kas dod cietušajai Pusei tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
8.8. Konfidencialitātes aizsardzības noteikumiem ir neierobežots laiks. 

9. Citi noteikumi
9.1. Pasūtītājs par atbildīgo šī līguma saistību izpildes organizēšanai norīko Rīgas valstspilsētas pašvaldības Mājokļu un vides departamenta Apsaimniekošanas pārvaldes Lokālo kanalizācijas sistēmu un vides objektu nodaļas vadītāju Oļesju Tukacinsku (tālrunis: 67848035, e-pasta adrese: olesja.tukacinska@riga.lv).
Pasūtītāja pārstāvim ir tiesības, nepārkāpjot šī līguma robežas, risināt visus ar šī līguma izpildi saistītos operatīvos jautājumus, organizēt un kontrolēt šī līguma izpildes gaitu, tajā skaitā, bet ne tikai veikt komunikāciju ar Pakalpojuma sniedzēju, pieprasīt no Pakalpojuma sniedzēja informāciju, sniegt informāciju Pakalpojuma sniedzējam, nodrošināt ar šī līgumu saistītās dokumentācijas (nodošanu/ pieņemšanu), organizēt Darba pieņemšanu, dot norādījumus par šī līgumā noteiktā Darba izpildi, kā arī veikt citas darbības, kas saistītas ar pienācīgu šajā līgumā paredzēto saistību izpildi, bet tas nav pilnvarots, izdarīt grozījumus un papildinājumus šajā līgumā, ieskaitot, grozīt šī līguma līgumcenu un/vai termiņus.
9.2. Pakalpojuma sniedzējs par atbildīgo līguma saistību izpildes organizēšanai un nodrošināšanai norīko SIA “_____” pārstāvi _____ (tālrunis: ________, e-pasta adrese:_______________. 
9.3. Pušu pārstāvji ir atbildīgi par Puses saistību izpildes nodrošināšanu, tai skaitā, par Darba nodošanas aktu noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
9.4. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt šī līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai šī līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, ir atbildīgs par to, lai personas datu apstrādei pastāv atbilstošs tiesiskais pamats. Puses apņemas nenodot tālāk trešajām personām iegūtos fizisko personu datus, izņemot gadījumus, kad šajā līgumā ir noteikts citādi vai normatīvie akti paredz šādu datu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. Katra Puse ir tiesīga apstrādāt no otras Puses šī līguma ietvaros iegūtos fizisko personu datus tikai šī līguma spēkā esamības laikā.

10. Pušu rekvizīti un paraksti
	PASŪTĪTĀJS
	PAKALPOJUMA SNIEDZĒJS

	Rīgas valstspilsētas pašvaldības  
Mājokļu un vides departaments
Brīvības ielā 49/53, Rīga, LV-1010
Tālrunis: 67012453
e-pasts: dmv@riga.lv  
Norēķinu rekvizīti: 
Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ.Nr.: LV90011524360
RD iestāde: Mājokļu un vides departaments
RD iestādes adrese: Brīvības iela 49/53, Rīga, 
LV-1010
RD iestādes kods: 209
Konta Nr. LV32RIKO0023300005100
Luminor Bank AS Latvijas filiāle
Kods: RIKOLV2X


_______________
	_____ “_________”
____________, Rīga LV-_____
Tālrunis: ____________
e-pasts: _____________
Vienotais reģistrācijas Nr.:_______
PVN maksātāja Nr.: ____________
Bankas konta Nr.: 
__________
__________
Bankas kods: __________







______________







Šis dokuments ir parakstīts ar drošu elektronisko parakstu un satur laika zīmogu

